उनकी मातृभक्ति माँ के लौकिक रूप से लेकर पारलौकिक देवी-स्वरूप और सांस्कृतिक राष्ट्र-स्वरूप तक व्याप्त है| उनकी रचनाओं में स्त्री के विविध रूपों के प्रति श्रद्धा व स्त्री की संवेदनाओं का मार्मिक चित्रण देखने को मिलता है| उनकी राष्ट्रीयता इतिहास से प्रेरणा लेकर, वर्तमान को साध कर भविष्य सुधारने पर बल देती है| कवि ने एक शहीद के अन्तिम उद्गारों से लेकर शहीदों की राख में दबे अग्निकणों के शोधन व शहीदों को बेच देने वाले समाज की आलोचना तक और लोकतंत्र व राजनीति के खुले घावों तक की खबर रखी है|